**SPRÁVA**

 **O VÝCHOVNO - VZDELÁVACEJ**

**ČINNOSTI, JEJ VÝSLEDKOCH A PODMIENKACH ŠKOLY ZA ŠKOLSKÝ ROK 2023/2024**

**Predkladá:**

**Riaditeľ MŠ PaedDr. Gabriela Kádeková**

**Prerokované v pedagogickej rade dňa : 23.8.2024 a na RŠ 15.10.2024**

**Stanovisko zriaďovateľa:**

schvaľuje

neschvaľuje

 Mgr. Peter Závodský

 primátor Mesta Hurbanovo

 **Údaje o škole**

1.a) Názov školy Materská škola Nový diel 50, Hurbanovo

 t. č. 035/3700 208, 035/3700 209, mobil: 0915 979 758

 e - mail: mshurbanovo@mshurbanovo.sk

 web. mshurbanovo.sk

 r**iaditeľ školy: PaedDr. Gabriela Kádeková**

 **zástupca riaditeľa:** **Kornélia Baka**

 **vedúca ŠJ: Dubová Jaroslava/ Denisa Molnárová**

**Údaje o RŠ**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený/delegovaný za :** |
| **1.** | Kamila Pastoreková | predseda | pedagog. zam. |
| **2.** | Miroslava Šnejdrlová | zapisovateľ | pedagog. zam. |
| **3.** | Jaroslava Dubová / Bc. Šupicová  | člen | neped. zam. |
| **4.** | PaedDr. Juraj Svitek | člen | zriaďovateľa |
| **5.** | Bc. Štefan Tomaščin | člen | zriaďovateľa |
| **6.** | RNDr. Mária Hamranová | člen | zriaďovateľa |
| **7.** | Mgr. Katarína Jóbová | člen | zriaďovateľa |
| **8.** | Jana Kováčová | člen | rodičov |
| **9.** | Kristína Dunová | člen | rodičov |
| **10.** | Marianna Kelemenová | člen | rodičov |
| **11.** | Ing. Katarína Bartková | člen | rodičov |

b) údaje o zriaďovateľovi Mesto Hurbanovo

 Komárňanská 91

 947 01 Hurbanovo

Tel. č.: 035/3700222

e-mail: mesto.hurbanovo@hurbanovo.sk

**c) Rada školy** pri MŠ bola ustanovená v zmysle §24 zákona č. 596/2003Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov dňa 31. mája 2004.

V školskom roku 2023/2024 zasadala 2x.

**d) Údaje o počte detí v materskej škole vrátane detí so ŠVVP**

Materská škola mala v školskom roku 2023/2024 7 tried s počtom zapísaných detí 122. Z celkového počtu bolo 39 (3-4 ročných), 40 ( 4-5 ročných), 43 (5-6 ročných). Počet detí pokračujúcich plnenie PPV - 6, 1 dieťa sa vzdelávalo osobitným druhom vzdelávania.

Počet detí so ŠVVP- 2

**e) údaje o počte pedagogických zamestnancov a ďalších zamestnancov**

V materskej škole pôsobilo 15 pedagogických zamestnancov a jeden pomocný vychovávateľ. V materskej škole pôsobilo 13 nepedagogických zamestnancov, s pracovnou zmluvou na dobu neurčitú, z toho 1 vedúca ZŠS, 4 kuchárky, 2 školníčky, 2 upratovačky ,1 ekonóm,1 kurič, 2 údržbári.

V materskej škole sme poskytovali logopedickú starostlivosť, ktorú zabezpečovala Mgr. Adriana Gábrišová zo SŠCPaP pre deti a žiakov NKS.

**f) údaje o plnení kvalifikačného predpokladu pedagogických zamestnancov**

Pedagogickí zamestnanci spĺňajú kvalifikačné predpoklady, 1 pedagogický zamestnanec si dopĺňa kvalifikáciu. 3 pedagogickí zamestnanci majú vykonanú prvú atestáciu.

**g) Údaje o aktivitách a prezentácia školy na verejnosti:**

|  |  |
| --- | --- |
| **Mesiac** | **Aktivita** |
| **September** | **Jesenné radovánky****Odovzdávanie projektu :Vertikálne záhrady** |
| **Október** | **Mesiac úcty k starším –** vystúpenie detí v KD Hurbanovo , Penzióne Smaragd, Soc. zar. Magnólia**Návšteva ZŠ** |
| **November** | **Beseda s dentálnou hygieničkou****Deň materských škôl –prezentácia výtvarných prác detí****Rodičovská zábava** |
| **December** | **Privítanie Mikuláša v MŠ,****Zdobenie vian. stromčeka na námestí****Vianočná besiedka** – vystúpenie detí pre rodičov**Návšteva dentálnej hygieničky v MŠ** |
| **Február** | **Rozprávkový Karneval** |
| **Marec**  | **Návšteva mestskej knižnice** **Deň otvorených dverí v ŠKD****Návšteva ZŠ****Zdobenie veľkonočného kríka****Vynášanie Moreny** **Návšteva Sos Zss Hurbanovo** |
| **Apríl**  | **Plavecký výcvik****Návšteva ZŠ** |
| **Máj** | **Stavanie Mája – vystúpenie detí** **Deň rodiny – spoločné vystúpenie detí pre rodičov****Návšteva detí a vystúpenie v Soc. zar. Magnólia** **Vystúpenie detí na MDD v CVČ****Výlet predškolákov** |
| **Jún** | **MDD** **Olympijský deň** **Návšteva ZUŠ****Rozlúčka s MŠ****Vystúpenie detí na Hurbanovských dňoch** |

Navštevovali nás aj bábkové divadlá, žonglér, a pod. Z uskutočnených aktivít sme zverejňovali články a fotodokumentáciu, prispievali sme do miestnych médií.

Počas školského roka sme sa zapájali do výtvarných súťaží : „Vesmír očami detí“ „Môj olympijský deň“- kde sa práce detí dostali do krajských a celoslovenských kôl a získali ocenenie.

1. **informácie o projektoch, do ktorých je škola zapojená**

V školskom roku 2023/2024 sme na grantoch získali 4.242 od Nadácie TESCO z NKN. ŠJ ktorá je súčasťou MŠ je zapojená do projektu Školské ovocie a Mliečny program.

1. **informácie o inšpekčnej činnosti**

Komplexná inšpekcia : 24.1.2005 -28.1.2005

Tematická inšpekcia: 12.10.2016-14.10.2016

1. **informácie o priestorových podmienkach a materiálno- technických podmienkach školy**

**Rozbor hospodárenia**

Materská škola, Nový diel 50, Hurbanovo je od 1. 1. 2014 rozpočtová organizácia s právnou subjektivitou. Sídlo organizácie je na ulici Nový diel 50, Hurbanovo a organizácia má elokované pracovisko na ul. Á. Fesztyho 14. Organizačnou zložkou MŠ Hurbanovo je Školská jedáleň pri MŠ Hurbanovo. MŠ Hurbanovo zamestnávala 28 zamestnancov: riaditeľka, 14 pedagógov, 13 THP pracovníkov – z toho 4 kuchárky ŠJ + vedúca ŠJ, 2 upratovačky, 2 školníčky, 2 údržbári (jeden na 50 % úväzok), 1 pomocná vychovávateľka a vedúci ekonomicko-hospodárskeho oddelenia. V roku 2023 bol stav prijatých detí v MŠ Hurbanovo 128. Na pracovisku MŠ Nový diel 50 sú v prevádzke 3 triedy a na elokovanom pracovisku Á. Fesztyho sú 4 triedy. Chod MŠ Hurbanovo je ošetrený vyše tridsiatimi internými predpismi. MŠ zabezpečuje cez externých dodávateľov požiarnu ochranu, BOZP, poistenie detí, zamestnancov i majetku, ročné kontroly detských ihrísk, revízie elektrických zariadení, plynových zariadení, komínov a kotlov.

1. **Zdroje financovania výdavkov MŠ a ŠJ**

Nenormatívna dotácia zo ŠR: 26.366,00

Normatívna dotácia z rozpočtu mesta: 434.200,00

Nenormatívna dotácia zo ŠR pre ŠJ: 5.514,60

 Dotácia zo ŠR na pomocný vychovávateľ a iné 10.200,00

Normatívna dotácia z rozpočtu mesta pre ŠJ 77.750,00

Príspevok z RF mesta 20.500,00

Vlastné príjmy:

- príjmy za stravné (deti, zamestnanci) 52.329,08

- prostriedky z predchádzajúcich rokov 10.665,00

 - poplatok za MŠ, ŠJ, vratky, iné príjmy 15.985,67

 **-** získané granty 4.242,00

1. **Plnenie rozpočtu za rok 2023 – popis významných výdavkových položiek**

Príjmy od mesta Hurbanovo boli v roku 2023 vo výške 511.950,- € (pre MŠ aj ŠJ spolu) a 20.500,- € z RF mesta. Tieto príjmy od zriaďovateľa sa používajú na mzdové a odvodové prostriedky za zamestnancov a na základné režijné náklady (energie, prevádzkové náklady a pod.).

Mzdy a odvody za rok 2023 činili v MŠ Hurbanovo a ŠJ pri MŠ Hurbanovo 485.262,53 € a výdavky na energie predstavovali 42.596,58 €.

Nákup potravín za rok bol 46.587,14 €;  výdavky na nákup potravín sú hradené z príjmov od stravníkov (deti, zamestnanci) a zo štátnej dotácie. Nepoužité prostriedky od stravníkov (zálohové platby od rodičov) sa vždy prenášajú do nasledovného účtovného obdobia.

1. **Vlastné príjmy**

Rozpočet materskej školy sa snažíme zvyšovať aj vlastnými príjmami (príspevky od rodičov v zmysle VZN, uchádzaním sa o rôzne projekty a granty, zamestnávaním znevýhodnených uchádzačov o zamestnanie. Vlastné príjmy potom využíva materská škola na obnovu a zveľadenie vnútorných priestorov školy, ako i areálov.

V roku 2023 v lete prebehlo maľovanie triedy a spálne v pavilóne II. MŠ ND spojená s výmenou radiátorov. Zo zdrojov rezervného fondu mesta prebehla obnova prístupového schodiska na elokovanom pracovisku a vytvorenie bezbariérovej nájazdovej rampy v sume 5.500,- €.

V sledovanom období škola na grantoch získala 4.242,- € (od NKN, od Nadácie TESCO).

Zamestnanci MŠ i ŠJ sú dostatočne materiálne vybavení ako školskými, didaktickými, pomôckami, tak aj pracovným náradím, pracovnou obuvou, či odevmi. Je zabezpečený pitný režim aj denná strava zamestnancom.

1. **informácie o oblastiach v ktorých škola dosahuje dobré výsledky a o oblastiach v ktorých má škola nedostatky**

**Silné stránky školy:**

Realizáciou koncepcie rozvoja školy sme dosiahli, že materská škola sa stáva vzdelávacou inštitúciou, ktorá :

* je modernou materskou školou tretieho tisícročia, umožňujúcou deťom rozvíjať sa a učiť sa  v estetickom a podnetnom prostredí podporujúcom rozvíjanie jeho schopností, zručností a individuálnych osobitostí,
* uplatňuje láskavý humánny prístup k deťom, v ktorej dlhodobo vládne klíma dôvery a rodinnej pohody a dobré medziľudské vzťahy,
* vychováva a vzdeláva zdravé, spokojné a šťastné deti, ich práva a individualita sú rešpektované,
* poskytuje kvalitné predprimárne vzdelávanie, kde deti dosahujú dobré výchovno-vzdelávacie výsledky, je tu vysoká zaškolenosť detí a dobrá pripravenosť na základnú školu,
* vytvára pre deti bezpečné a podnetné prostredie, má dobré materiálno- technické a priestorové vybavenie (vrátane IKT),
* je otvorená, podporuje inovácie, úzko spolupracuje so základnými školami a so širokou verejnosťou,
* realizuje množstvo rozmanitých aktivít a tými sa prezentuje na verejnosti, ponúka doplnkové aktivity,
* uplatňuje moderné metódy riadenia, kde sú jasne vymedzené kompetencie,
* má kvalifikovaných a odborných pedagógov, ktorí si zvyšujú kvalifikáciu – vysokoškolským vzdelávaním,
* využíva získané poznatkov a adekvátnych pomôcok v edukačných činnostiach, rozvíja digitálne a informačné zručnosti detí,
* má dobrú spoluprácu rodiny a školy, efektívne spolupracuje s inými organizáciami,
* má pozitívne vzťahy so zriaďovateľom.

**Oblasti vyžadujúce zlepšenie :**

* materiálno – technické zabezpečenie doplnenie šk. dvorov zatrávnenie, zabezpečenie zavlažovacieho systému, obnova budov - revitalizácia kúrenia, zateplenie a pod.,

**2 a)** počet detí so ŠVVP – 4

 **b)** počet prijatých detí od 1.9.2024 - 132

**5 a)** **Údaje o finančnom a hmotnom zabezpečení výchovno- vzdelávacej činnosti:**

Materská škola dostávala dotáciu zo štátneho rozpočtu na výchovu a vzdelávanie 5-6 ročných detí, za tieto finančné prostriedky boli zakúpené učebné, didaktické pomôcky a hračky, čo skvalitnilo edukačný proces detí v materskej škole. Z týchto prostriedkov sa financovala aj časť plaveckého výcviku. Výška príspevku na čiastočnú úhradu nákladov spojených s prevádzkou MŠ je 9,-€ mesačne, odvádzané na účet MŠ.

Rodičia prispievali do RZ, zo získaných financií sa nakúpili darčeky na rozlúčkovú slávnosť a z týchto prostriedkov sa financoval aj koncoročný výlet predškolákov. Rodičia taktiež prispievali hygienickými potrebami, sponzorskými darmi, výtvarným a pracovným materiálom.

**b) Voľnočasové aktivity školy.**

* Prípravné štúdium výtvarnej výchovy ZUŠ – Mgr. Holomáňová, deti dosahovali pozitívne výsledky a umiestnenia v rámci výtvarných súťaží (Vesmír očami detí, Môj olympijský deň)
* Krúžok anglického jazyka – Mgr. Henrieta Kecskésová

**c) Informácie o spolupráci školy s rodičmi**

Spolupráca so ŠJ bola úzka a ústretová, deti dostávali pestrú a zdravú stravu, deťom s diétou sme podávali stravu prinesenú rodičmi. Rodičovské združenie pracovalo aktívne, pomáhalo MŠ finančne aj sponzorsky. So základnými školami sme spolupracovali aktívne, efektívne, plnili sme plán spolupráce. Spolupracovali sme aj s ďalšími organizáciami: CVČ, ZUŠ, Kultúrny dom Hurbanovo.

Materská škola úzko spolupracuje s CPaP, na jeseň sa vykonáva diagnostické skúšanie predškolákov a na jar test školskej zrelosti.

Materská škola zabezpečuje aj logopedickú starostlivosť s externým zamestnancom zo zariadenia SŠCPP Šurany s Mgr. Adrianou Gábrišovou.

Spolupráca s Rodičovským výborom bola efektívna, rodičia boli nápomocní pri organizácií jednotlivých akcií, prispievali finančnými prostriedkami, sponzorskými darmi.

**d) iné skutočnosti, ktoré sú pre školu podstatné**

Výchova a vzdelávanie v materskej škole sa realizovala podľa vzdelávacieho programu „**Slniečko“**.

Zámerom našej materskej školy je uspokojiť potreby dieťaťa a rozvíjať jeho osobnosť po stránke estetickej, sociálnej i kognitívnej. Obdobie predškolského veku je charakteristické výrazným rozvojom kognitívnej, intelektovej, perceptuálno-motorickej a sociálno-emocionálnej úrovne dieťaťa. U dieťaťa sa práve v tomto období prebúdza prirodzená túžba po estetickom zážitku a potreba osvojiť si zručnosti tvorivého estetického sebavyjadrovania na elementárnej úrovni, kde patria literárno-dramatické, hudobno-pohybové, výtvarné a literárne oblasti. Dieťa si postupne vytvára pre život dôležitú emocionálnu gramotnosť (na elementárnej úrovni) a aktívny tvorivý vzťah k umeniu ako takému. Takto si dieťa v radostnom, tvorivom estetickom sebavyjadrovaní osvojuje sociálno-emocionálne zručnosti. Tu sa prepája výtvarná výchova s hudobnou, literárnou, pohybovou i dramatickou. Jednotlivé činnosti poskytujú priestor na rozvoj schopností nevyhnutné na formovanie budúceho gramotného človeka,  schopného vnímať, chápať, používať a tvoriť aj vizuálne informácie a prostredníctvom nich efektívne komunikovať. Nezabúdame pritom ani na históriu, matematiku a environmentálne cítenie. Dieťa v tomto období citlivo vníma a prežíva estetické podnety, má prirodzenú schopnosť tešiť sa z maličkostí, objavuje krásu nielen v umení, ale aj v prírode a v tých najobyčajnejších veciach.

Medzi čiastkové ciele sme si kládli:

* účinne podnecovať všetky sféry psychiky, predovšetkým emocionálny rozvoj,
* priaznivo pôsobiť na stav fyzickej a psychickej pohody dieťaťa,
* rozvíjať vyššie estetické city a ich prostredníctvom integrovať hudobný, tanečný, výtvarný, literárny a dramatický zážitok do jedného komplexného estetického zážitku, v ktorom sú zapojené takmer všetky zmysly,
* do esteticko –výchovných činností zaraďovať zmyslové cvičenia pre úspešné zvládnutie čitateľskej a pisateľskej gramotnosti v primárnom vzdelávaní
* vytvorenie podnetného prostredia, ktorého súčasťou bude funkčné využívanie prostriedkov, okrem iného aj IKT prostredníctvom ktorých budeme zvyšovať jednotlivé druhy gramotnosti.

Na základe tradícií a dobrých výsledkov materskej školy sme budovali modernú, otvorenú a tvorivú školu, ktorá pripravuje deti pre plnohodnotný a úspešný život.

Plnili sme aj ďalšie čiastkové ciele materskej školy :

1. Zvyšovať kvalitu výchovno- vzdelávacej činnosti.
2. Zlepšiť úroveň podmienok výchovy a vzdelávania v materskej škole, nielen materiálno- technického vybavenia materskej školy, ale aj motivujúceho prostredia.
3. Skvalitňovať pedagogické riadenie materskej školy, vrátane podpory profesijného rastu a ďalšieho vzdelávania pedagogických zamestnancov školy, spolupráce s partnermi školy, motivácie zamestnancov, efektívnej spolupráce s vonkajším okolím.

Predpokladom koncepčného zámeru bolo aj pružné riešenie financovania, hospodárneho využívania pridelených finančných prostriedkov:

* vyhľadávanie doplnkových zdrojov financovania aktivít školy,
* v spolupráci so zriaďovateľom sme podávali projekty na základe výziev, aktívne vyhľadávali sponzorov z radov rodičov , organizácií a firiem v okolí školy,
* získali sme finančné prostriedky z 2% daní z príjmu.

Naďalej sa budeme snažiť o zveľaďovanie materskej školy, aby sme boli modernou materskou školou kam radi prichádzajú deti, rodičia, zamestnanci aj návštevníci MŠ.